recursal/SuperWikiNEXT-32B huggingface dataset:
**Novia Kolopaking** (lahir di Bandung, Jawa Barat, 9 November 1972; umur 51 tahun) merupakan seorang pelakon dan penyanyi Indonesia. Ia dikenali kerana lagu "Dengan Menyebut Nama Allah" bersama Dwiki Dharmawan.

Kerjaya
-------

Nama Novia telah dikenali sejak zaman kanak-kanaknya lagi melalui beberapa majalah kanak-kanak dan pertunjukan pentas, sama ada sebagai penyanyi ataupun pelakon. Walau bagaimana pun, namanya benar-benar terserlah di persada seni nasional ketika dia melakonkan watak "Emak" dalam drama bersiri *Keluarga Cemara* dan watak "Siti Nurbaya" dalam filem televisyen *Sitty Nurbaya*. Walaupun ramai yang tidak menyedari, dia juga pernah mengisi suara tokoh "Dewi Anjani" dalam sandiwara radio *Saur Sepuh*. Namanya mulai dikenali ketika ia menyanyikan lagu "Dengan Menyebut Nama Allah" karya Dwiki Dharmawan dan Ags. Arya Dipayana yang dilancarkan pada tahun 1992.

Novia menikah pada 22 Mac 1997 dengan Emha Ainun Nadjib dan dikurniai 4 orang anak. Setelah berkahwin, dia tidak banyak muncul dalam aktiviti kesenian nasional. Namun, dia kerap mendampingi perjalanan kumpulan "Kiai Kanjeng" pimpinan suaminya mengunjungi pelbagai tempat di Indonesia dan juga luar negara.

Album muzik
-----------

* *Kembali*
* *Biar Kusimpan Rinduku*
* *Untukmu Segalanya*
* *Dengan Menyebut Nama Allah*
* *Aku Selalu Cinta* (Single)
* *Cinta*
* *Bunga Mawar* (Single)

Sinetron
--------

* *Sitty Nurbaya*
* *Keluarga Cemara*
* *1 Kakak 7 Ponakan*
* *Darah Biru*

Rujukan
-------

1. ↑  Ivvaty, Susi (9 Oktober 2005). "Pop Religius Sang Pendakwah". *Kompas*. Diarkibkan daripada yang asal pada 22 Disember 2005. Dicapai pada 8 Julai 2023.
2. ↑  "5 Lagu Religi Terbaik Sepanjang Masa". *IDN Times*. 23 Jun 2017.
3. ↑  Saraswati, Dyah Paramita. "Lagu Religi Ikonik dari Masa ke Masa". *detikhot* (dalam bahasa Indonesia). Dicapai pada 6 Jun 2023.

Pautan Luar
-----------

* (Indonesia) SOSOK-TOKOH - Suami Tetap Izinkan Akting - Novia Kolopaking Diarkibkan 2007-09-27 di Wayback Machine
* (Indonesia) Artikel tentang Novia pada situs web Padhangmbulan
**Rini Fatimah Zaelani, S.H** (lahir di Sukabumi, 1 Ogos 1980; umur 43 tahun), dikenali sebagai **Syahrini** ialah penyanyi dan pelakon Indonesia.

Latar belakang
--------------

Beliau menghabiskan zaman kanak-kanaknya di Sukabumi, dan kemudian memperoleh ijazah sarjana dalam bidang undang-undang dari Universiyi Pakuan di Bogor. Album pertamanya ialah *My Lovely*, yang dikeluarkan pada tahun 2008. Juga dalam diskografinya ialah lagu "Tatapan Cinta," yang muncul dalam album kompilasi runut bunyi filem *Coklat Stroberi* (Coklat Strawberi).

Kerjaya
-------

Pada tahun 2008, beliau berkolaborasi dengan penulis lagu, termasuk Dewiq dan Yovie Widianto, untuk album solo pop pertama, *My Lovely*. Dua lagu dari album itu, "Bohong" dan "My Lovely", dikeluarkan sebagai single. Pada pertengahan 2009, Syahrini mengeluarkan single "Pusing Setengah Mati". 

Pada akhir tahun 2009, Syahrini bertemu dengan Anang Hermansyah dalam rancangan TV yang kemudiannya memintanya menjadi pasangan duetnya. Bersama-sama mereka mengeluarkan single "Jangan Memilih Aku" dan "Cinta Terakhir". 

Pada tahun 2010, beliau merakamkan versi saduran lagu Alda Risma "Aku Tak Biasa", dan menubuhkan semula kerjayanya sebagai penyanyi wanita solo, setelah kerjasama dengannya berakhir.

Diskografi
----------

### Album studio

* *My Lovely* (2008)
* *Semua Karena Cinta* (2012)

### Album mini

* *Jangan Memilih Aku* (dengan Anang Hermansyah) (2009)

Filemografi
-----------

Filem| Tahun | Tajuk | Peranan | Catatan |
| --- | --- | --- | --- |
| 2008 | *Basahhh.* *.* *.* | Maya |  |
| 2009 | *The Maling Kuburans* | Ayu |  |
| 2011 | *Baik-Baik Sayang* | Sendiri | Cameo |
|

Teleivisyen| Tahun | Tajuk | Peranan | Catatan | Rangkaian |
| --- | --- | --- | --- | --- |
| 2012 - 2013 | *Indonesia Mencari Bakat* | Sendiri | Juri | Trans TV |
| 2014 | *Ngabuburit* | Sendiri |  | Trans TV |
| 2014 - 2015 | *Puteri Syahrini* | Sendiri |  | Trans TV |
|

Rujukan
-------

1. ↑
2. ↑
3. ↑  Syahrini Luncurkan Album Perdana 'MY LOVELY', diakses 1 Agustus 2008

Pautan luar
-----------

* Syahrini di Pangkalan Data Filem Internet (IMDb)

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (artis)

 |
**TPI** ialah saluran televisyen yang beroperasi dari 1991 hingga 2010, Ia dilancarkan sebagai siaran percubaan pada Disember 1990 dan kemudiannya dilancarkan secara rasmi pada 23 Januari 1991.

Saluran ini turut menampilkan pelbagai program, antaranya rancangan pelbagai, kartun kanak-kanak (Upin dan Ipin), sukan, sinetron dan lain-lain.

Ketersediaan
------------

Dari pertengahan 1990-an hingga Oktober 2010, TPI tersedia melalui frekuensi tempatan di seluruh rantau ini dan ia juga tersedia dalam TV kabel dan satelit.

Slogan
------

* Cermin Dinamika Budaya Bangsa (23 Januari 1991-24 Disember 1994)
* Televisi Keluarga Anda (24 Disember 1994-28 Disember 1997)
* Makin Asyik Aja (30 Januari 1998- 17 Ogos 2006)
* Makin Indonesia Makin Asyik Aja (17 Ogos 2006-20 Oktober 2010)

Studio
------

Ibu pejabat dan studionya terletak di Jakarta Timur. di mana TPI (kini MNCTV) beribu pejabat di sana dari 1991 hingga 2015.
Sehingga 2023, tapak bekas itu tidak lagi digunakan selepas kru berpindah ke studio baharu pada 2015 pada tahun itu. dan pemancar ditutup dengan tumbuhan.

Rujukan
-------

1. ↑  "Gedung MNC TV berubah jadi TPI". Detik Finance. 6 Julai 2017.
2. ↑  "MNCTV (Sekarang Ditutup) - Stasiun TV di Jakarta Timur". Foursquare.
**Inspektor Jeneral Tentera Persekutuan** (Jerman: *Generalinspekteur der Bundeswehr, GenInspBw*code: de is deprecated ), secara rasminya diterjemah sebagai **Ketua Pertahanan**, merupakan jawatan tertinggi tentera yang disandang oleh seorang pegawai bertauliah dalam Bundeswehr, iaitu angkatan tentera terkini negara Jerman.

Kesemua Inspektor Jeneral memegang pangkat Jeneral atau Laksamana (4 bintang), dan mereka mengepalai *Führungsstab der Streitkräfte*, iaitu Staf Pertahanan Jerman didalam Kementerian Pertahanan Persekutuan, dan adalah penasihat terus tentera kepada Menteri Pertahanan Persekutuan yang merupakan penyandang kuasa pemerintahan tertinggi (Jerman: *Inhaber der Befehls- und Kommandogewalt*code: de is deprecated ).

Pegawai bawahan Inspektor Jeneral ialah para panglima perkhidmatan Bundeswehr, iaitu Inspektor Tentera Darat, Inspektor Tentera Udara, Inspektor Tentera Laut, dan para panglima Pasukan Bantuan Bersama dan Pasukan Perubatan Bersama.

Jawatan dan terjemahan
----------------------

Manakala terjemahan rasmi jawatan ini termasuklah *Ketua Turus Angkatan Tentera Persekutuan*
dan variasi-variasi istilah yang lain, istilah Jerman "*Generalinspekteur*" – "Inspektor Jeneral" – secara spesifiknya telah diwujudkan bagi mengelakkan istilah "*Generalstabschef*" ("Ketua Turus Am") yang dianggap kompromi sejarah. Apabila Bundeswehr telah ditubuhkan pada tahun 1955, banyak istilah tradisi tentera dianggap tidak sesuai selepas kelakuan Wehrmacht Jerman dalam Perang Dunia II. Dengan itu, Bundeswehr Jerman tidak ada "Staf Am", tetapi mempunyai "Staf Eksekutif" ("*Führungsstab des Heeres*"). Jawatan Inspektor Jeneral Bundeswehr adalah setaraf dengan Pengerusi Ketua Turus Bersama Amerika, Ketua Turus Pertahanan British, Panglima Angkatan Tentera Malaysia dan Ketua Pertahanan yang lain.

Lihat juga
----------

* Ketua Turus Pertahanan (Perancis) - Rakan sejawatan Perancis
* Ketua Turus Am (Rusia) - Rakan sejawatan Rusia

Pautan luar
-----------

* List of Chiefs of Staff, Bundeswehr with personal data and photo (Official website of the Bundeswehr)
Tuan Guru Haji **Muhammad Yassin** **bin Muhammad (Wali Allah Yang Mempunyai Karamah)** (1902 - 1975). Semasa hidupnya, beliau banyak mengajar di Muar, Johor hingga Chohong, Melaka. Beliau mengasaskan dua sekolah dengan tujuan penyebaran ilmu agama Islam di Muar, Johor, iaitu Sekolah Menengah Md Yassin dan Sekolah Rendah Agama (Arab) Saadiah. Ulama yang merupakan guru beliau, Abu Bakar Hasan Al-Muari ini banyak mempengaruhi corak pemikiran Yassin. 

Keluarga tokoh agama ini dipercayai menetap di Kabupaten Siak, Riau, Sumatera, Indonesia yang kemudiannya berhijrah ke Melaka untuk mengelak penjajahan Belanda. Ayah kepada salah seorang ahli politik Malaysia dan juga bekas Timbalan Perdana Menteri dan bekas Perdana Menteri iaitu Tan Sri Muhyiddin Yassin. Tuan Guru Haji Muhammad Yassin menuntut ilmu sepenuhnya dengan ulama besar Muar iaitu Qadhi Tuan Guru Haji Abu Bakar Bin Haji Hasan al-Muari. Beliau telah berhasil mengkhatamkan beberapa kitab terkenal di Alam Melayu dibawah pengawasan gurunya itu seperti Faridatul Faraid. Qadhi Tuan Guru Haji Abu Bakar inilah yang banyak mempengaruhi corak pemikiran beliau. 

Sebagai seorang ulama dan pendidik yang berwibawa, Tuan Guru Haji Muhammad Yassin telah berjaya melahirkan ramai tokoh-tokoh penting selepasnya. Antaranya ialah Tuan Guru Haji Azman bin Azhari yang telah mengasaskan Khaujakan Johor.

Tuan Guru Haji Muhammad Yassin adalah seorang pendakwah dan guru yang sangat gigih. Sumbangan beliau dalam bidang pendidikan agama khususnya di sekitar Muar jugalah amatlah besar. Beliau telah mengasaskan dua buah sekolah untuk tujuan penyebaran ilmu kepada anak-anak tempatan. Beliau meninggal dunia ketika berusia 73 tahun dan dimakamkan di Muar, Johor.
(TUAN GURU HAJI MUHAMMAD YASSIN BIN MOHAMMAD BERKETURUNAN ARAB DARI HADRAMAUT,YAMAN)

Rujukan
-------

Pautan luar
-----------

* (Melayu) Tuan Guru Haji Mohd Yassin Mohammad
* (Melayu) Tuan Guru Haji Muhammad Yassin, Ulama dan Pendidik dihormati di Muar
* (Melayu) i Malaysia: Muar, Johore: About an uncle...
* (Melayu) Legasi Tuan Guru Haji Muhammad Yassin Dalam Pembinaan Kearifan Tempatan di Johor
**J. Mizan** atau nama sebenarnya **Jantan Mizan** (lahir 1953) merupakan salah seorang penyanyi lagu Melayu yang terkenal pada era 70-an. J. Mizan terkenal dengan lagu Hari Ini Dan Semalam yang juga merupakan tajuk EP.

J. Mizan berpeluang menghasilkan empat EP dan dua LP bersama syarikat rakaman EMI. Kali terakhir beliau merakam album adalah pada tahun 1979 menurut J. Mizan yang masih lagi aktif menyanyi di kelab-kelab malam sekitar Orchard Road, Singapura.

Beliau kini bekerja di Lapangan Terbang Changi, Singapura dan bersama isteri tercinta, Hadida Mohd. Amin Yun, dan anak-anak Mohd. Ridzuan, dan Yuslizan.

Dia yang seangkatan dengan D J Dave, Hail Amir, Uji Rashid, Fatimah Razak dan Halil Chik merupakan anak keenam daripada 11 adik-beradik. Pembabitannya dalam bidang seni suara, bermula semasa remaja ketika dia gemar lepak bersama rakan-rakan dan menyertai kumpulan muzik Kamasutra. Kumpulan Kamasutra sering diundang mengadakan persembahan pada majlis kahwin sekitar Singapura. Dia belajar menyanyi daripada seorang kawan dan bermain gitar dengan seorang pemuzik bernama Raja Akid. Bakat J. Mizan dicungkil oleh komposer Kassim Masdor.

Album
-----

* Hari Ini Dan Semalam (Piring Hitam)

Lagu-lagu
---------

* Mengapa
* Aduh Sayang
* Baidah
* Berpura Pura sayang
* Desa Permai
* Dia Sungguh Menawan
* Esok Datang Lagi
* Hari ini dan semalam
* Hatiku Hatimu
* Hujan Sore Sore
* Joget Berpandangan
* Kalau Ku Bayangkan
* Kehilangan
* Ku Membawa Diri
* Melati Di Tapal Batas
* Mencari Kesayanganku
* Merak Kayangan
* Patah Cincin ( jauh disana )
* Renungkanlah
* Senandung Malam
* Setelah Ku Pandang.
* Tiada Jalan Kembali.
* Sayang Tiada Lagi

Pautan luar
-----------

* J. Mizan masih diminati kerana Hari Ini dan Semalam.
**J. Sham** atau nama sebenarnya **Shamsuddin bin Jaafar** merupakan seorang penyanyi yang mencipta namanya semenjak 1960-an. Ketika itu pengaruh kumpulan *The Beatles* dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular *The Beatles*, ( *She Loves You - Yeh, Yeh, Yeh*). 

Penyanyi pada zaman 1960-an, biasanya diiringi oleh kumpulan kugiran. J. Sham sering membuat persembahan dengan diiringi oleh kumpulan The Wanderers. 

Beliau juga seorang guru dan berpelajaran tinggi dengan Masters of Education Dari University of Brimingham, UK.

Lagu-lagu
---------

1. Di Pinggir Kali
2. Suratku Untukmu
3. Resam Dunia
4. Ku Akan Pulang
5. Kelohan Gemala
6. Gadis Negeri Sembilan
7. Denai Nan Pai
8. Diam Diam
9. Pada Mulanya
10. Patah Hati
11. Pertemuan Kita
12. Seroja

Pautan luar
-----------

* Forum mengenai J. Sham.
* J. Sham[*pautan mati kekal*]



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Datuk Patinggi Tan Sri Datuk Amar Dato' Sri Dr. Wong Soon Kai** (10 Februari 1929 - 22 Mac 2017) merupakan bekas ahli politik Barisan Nasional di Malaysia. Beliau menang bertanding dalam Pilihan Raya Umum Malaysia 1978 bagi kawasan Sibu, negeri Sarawak. Pada tahun 1959, beliau mencipta sejarah apabila menjadi rakyat Sarawak pertama bergraduasi sebagai seorang pakar bedah daripada United Kingdom.

Kerjaya politik
---------------

Beliau bertanding di kampung halamannya atas tiket parti Barisan Nasional-SUPP. Ketua Menteri Sarawak Abdul Taib bin Mahmud telah setuju melantik beliau sebagai Timbalan Ketua Menteri Sarawak dan Presiden SUPP. Beliau tidak pernah berkata 'tidak' kepada sesiapa jua yang ingin berjumpanya ketika menjadi presiden parti dan timbalan ketua menteri. Dalam Pilihan Raya Umum Malaysia 1982, Wong Soon Kai ditewaskan secara mengejut oleh calon DAP, Ling Sie Ming dengan majoriti tipis 1412 undi. Oleh itu Ling dikenang sebagai 'giant killer'. 

Pada pilihan raya negeri tahun 1996, Wong Soon Kai kalah di ADUN Bukit Assek kepada calon DAP Wong Ho Leng dengan majoriti 226 undi walaupun kawasan pilihan raya tersebut kubu kuat kepada parti SUPP. Beliau kemudian bersara dari politik akibat kekalahan pada pilihan raya. Tan Sri Dr George Chan Hong Nam dilantik sebagai presiden SUPP. Kekalahan Wong Soon Kai ini menyamai kekalahan Tun Dr Lim Chong Eu di Pulau Pinang pada Pilihan Raya Umum Malaysia 1990. Sejak itu DAP bertapak di Kuching, Sibu dan Miri. Apabila kawasan DUN Lanang diwujudkan pada 1990, kawasan ini juga dirampas oleh DAP melalui pemimpin mudanya Jason Wong Sing Nang mengalahkan calon SUPP Tieu Sung Seng dengan majoriti 3,973 undi.

Meninggal dunia
---------------

Wong Soon Kai menghembuskan nafas terakhirnya di kediamannya pada pukul 4 pagi. Beliau meninggal dunia akibat sakit tua dan telah dikebumikan di tanah perkuburan swasta Taman Peringatan Nirvana, Kuching pada 25 Mac 2017.

Legasi
------

Sempena memperingati jasa dan sumbangan mendiang, sebatang jalan utama di bandar Sibu yang dahulunya dikenali sebagai Jalan Pedada telah dinamakan semula sebagai Jalan Dr Wong Soon Kai.

Lihat juga
----------

* Keputusan Pilihan Raya Umum Malaysia 1978

Rujukan
-------

1. 1 2 3 4  "Pedada Road now known as Dr Wong Soon Kai Road". The Borneo Post. 28 November 2018. Dicapai pada 28 November 2018.
2. ↑  PRK Sibu : Pertarungan Rejang SUPP dan DAP
3. 1 2  Wong Soon Kai meninggal dunia
***Baby Tak Gila*** ialah sebuah siri drama televisyen Malaysia 2021 arahan Nizam Zakaria, di bintangi oleh Syazuwan Hassan, dan Wafariena Roslan. Siri ini memulakan tayangan di Hypp Sensasi pada 16 Mac 2021.

Sinopsis
--------

Mengisahkan tentang Baby (Wafariena) yang mempunyai sikap pelik sejak kecil yang membuatkan dua kakaknya, Tasha (Tunku Hanis) dan Mimie (Zera Hariz) tertekan dengan adik mereka.

Ditambah, perangai manja terlampau Baby itu hanya rela dilayan oleh ibu mereka, Fauziah (Ellie Suriaty) yang ada kala dianggap tidak masuk akal. Apatah lagi, Baby sudah terbiasa hidup senang sejak kecil kerana kasih sayang melimpah-ruah daripada arwah datuk mereka hingga Tasha dan Mimie iri hati.

Apapun, Baby nekad mahu hidup berdikari selepas dia mendapat tawaran kerja daripada rakan lama ibunya, Datuk Alin (Nazia Mustafa). Tindakan Baby itu sebagai menyahut kata-kata terakhir arwah datuknya yang mahu dia belajar berdikari dengan menerokai dunia luar.

Baby yang bekerja di syarikat Datuk Alin berkenalan dengan seorang lagi majikannya, Akram (Syazuwan Hassan) yang tidak bersetuju Baby menjadi pembantu peribadi yang dipilih oleh ibunya itu.

Mengapa Datuk Alin begitu tertarik memberi tawaran kerja kepada Baby di syarikatnya? Mampukah Akram bertahan dengan sikap Baby yang tidak tahu membuat apa-apa kerja sebagai pembantu?

Segala jawapan tentunya ada dalam drama Baby Tak Gila yang padat dengan plot penceritaan merangkumi kisah kekeluargaan, percintaan, konflik serta kasih sayang ini.

Pelakon
-------

### Pelakon utama

* Syazuwan Hassan sebagai Akram
* Wafariena Roslan sebagai Baby
* Zera Hariz sebagai Mimie
* Tunku Hanis sebagai Tasha
* Nadia Mustafar sebagai Datuk Alin
* Ellie Suriati sebagai Fauziah

### Pelakon pembantu

* Farhan Asri sebagai Kamil
* Beayqa sebagai Emma
* Danial Mustaqim sebagai Sam
* Nik Ramli sebagai Atuk Fuad
* Zaini Ammar sebagai Fairus
* Amin Zailani sebagai Amin

### Pelakon kanak-kanak

* Hannah Qaisatina sebagai Baby kecil
* Mia Deen sebagai Mimi Kecil
* Duerra Mitilda sebagai Tasha Kecil

Runut Bunyi
-----------

* Ala Shayang - Fian Ali
* MyBoo - Fian Ali
* Semakin Benci Semakin Rindu - Fian Ali
* Sana Sini - Farra Ahmad

Rujukan
-------

1. ↑  Drama Baby Tak Gila mcentralmy. Dicapai pada 2 April 2023.
**Soloz** ataupun nama sebenarnya *Muhammad Faris bin Zakaria* merupakan pemain profesional permainan video Mobile Legends: Bang Bang & penstrim yang termasyhur di Malaysia. Pada 23 Julai 2020, Soloz merupakan pemegang rekod Malaysia Book of Records iaitu memecah rekod peribadinya sendiri apabila dia berjaya meraih lebih daripada 100,000 penonton setelah mendiamkan dirinya untuk beberapa seketika.

Biografi
--------

Mobile Legends: Bang Bang dilancarkan pada 2016 dan Soloz antara pemain terawal bagi permainan itu. Dia bersama ahli pasukannya ketika itu Mysterious Assassin (MyA) iaitu King. Zyzz, Sh4dow, 2ez4jepv telah beraksi bersama sejak 2016 sebelum menyertai AirAsia Saiyan pada 2018.

Menurut laporan Astro Awani, Soloz pernah meraih tiga pencapaian antaranya MPL 2018, Juara Battleground dan Naib Johan Piala MVP ketika bersama MyA.

Sepanjang bersama AirAsia Saiyan,Soloz juga pernah memenangi kejohanan Gegaria Fest Putrajaya menentang MyA yang mana mereka bawa pulang RM5,000.

Tapi ternyata, kemuncak kariernya apabila bersama Bosskurr selepas memenangi Todak Fest. Dalam perlawanan best of 1 tersebut, mereka berjaya memenangi RM50,000 selepas menang ke atas MyA. Bersama Bosskurr juga, populariti Soloz tetap meningkat walaupun tidak lagi bersama AirAsia Saiyan malah lebih ramai lagi memberi sokongan kepada setiap ahli ini selepas mereka keluar.

Anugerah
--------

* Pakar seni pertahanan diri. Antaranya SILAT GAYUNG, MUAY THAI, KICK BOXING dan **Tai chi**
* Negeri Sembilan
	+ Pingat Jasa Kebaktian (P.J.K) - (2022)

M1 Series World Championship
- Champion [ Menang tanpa bertanding ]

Rujukan
-------

1. ↑
2. ↑
3. ↑
4. ↑  "Soloz terima pingat Negeri Sembilan". *wtmtoday.my*. 22 Januari 2022. Dicapai pada 23 Januari 2022.
**Ipin** ialah sebuah watak utama dan eponim cereka animasi *Upin & Ipin*. Ia berperanan sebagai watak utama di samping watak kembarnya, Upin. Watak Ipin turut muncul dalam filem animasi, *Geng: Pengembaraan Bermula.*

Ciri-ciri watak
---------------

### Rupa bentuk

Walaupun Upin dan Ipin merupakan kembar seiras yang sama-sama botak, Ipin dibezakan kerana Ipin tiada sehelai rambut seperti Upin, dan biasanya memakai baju singlet biru yang tertera huruf "i", serta sehelai skaf merah kecil yang diikat di keliling leher dan berlabuh pada belakangnya.

### Perwatakan

Sebagai si adik, Ipin menunjukkan perwatakan seakan pak turut yang bersetuju sahaja dengan abangnya atau sesiapa sahaja yang berbual dengannya setiap kali, dengan membalas kata-kata itu dengan mengulangi satu kata tiga kali dalam satu ayat, misalnya "Betul betul betul" atau "Sedap sedap sedap". Ipin juga memperlihatkan rasa gemarnya akan makan ayam goreng, sehingga dia pernah sekali sanggup beli ayam goreng secara berlebihan walaupun belum tentu makan sampai habis.

Rujukan
-------
**Ismail Sani** ialah ahli politik Malaysia berketurunan Melayu. Beliau merupakan mantan ADN Dusun Tua selama sepenggal (2008-2013).

Latar belakang
--------------

Ismail lahir di Kampung Sungai Semungkis, Hulu Langat, Selangor pada 15 April 1967.

Beliau telah berkahwin dan mempunyai 5 anak.

Pendidikan
----------

1974 - 1979 bersekolah di Sekolah Kebangsaan Hulu Langat.   

1980 - 1990 di SMK Abdul Jalil Hulu Langat.  

1985 - Kolej Pengajian Persediaan JPA.  
 
1985 - 1987 Diploma Pengajian Perniagaan (Associate Degree Indiana University/ITM).  

1988 - 1990 Bachelor of Science, Business Administration (University of Missouri, St. Louis USA)

Khidmat masyarakat
------------------

Beliau menjadi ahli majlis Majlis Perbandaran Kajang (MPKj) sejak 1998- 2008. Beliau juga Presiden Dewan Perniagaan Melayu Hulu Langat.

N23 Dusun Tua
-------------

Jumlah pengundi di Dusun Tua ialah 32,248 orang. Pengundi Melayu: 57.4% Cina: 35.1% India: 6.6% dan lain-lain: 0.9%.
Ismail Sani (BN) mendapat 13,542 undi. Sementara lawannya Mohd Sani Hamzan (PAS) mendapat 11,579 undi.

Pautan luar
-----------

* Adun Dusun Tua Diarkibkan 2009-05-10 di Wayback Machine
Eligos atau Abigor, seorang demon dalam Ars Goetia.
Dalam agama, mitologi, okultisme, dan cerita rakyat, **demon** (dari bahasa Yunani *δαίμων*, *daimôn*) adalah makhluk supernatural yang bukan merupakan manusia dan biasanya digambarkan jahat. Dalam agama-agama Timur Dekat Kuno dan agama Abrahamaik, termasuk demonologi Kristen abad kuno dan pertengahan, demon dianggap sebagai *roh kotor* yang bisa menyebabkan kesurupan, yang harus ditangani dengan eksorsisme. Dalam okultisme Barat dan sihir Renaisans, yang merupakan pencampuran sihir Yunani-Romawi, demonologi Yahudi, dan tradisi Kristen, demon adalah entitas spiritual yang dapat dipanggil dan dikendalikan. Banyak demon dalam sastra awalnya merupakan malaikat yang jatuh.

Nota kaki
---------

1. ↑  Henry George Liddell, Robert Scott. *A Greek-English Lexicon*. Perseus.
2. ↑  "Magic, Science, Religion: The Development of the Western Esoteric Traditions Diarkibkan 2011-07-21 di Wayback Machine, di Central European University, Budapest

Bacaan lanjut
-------------

* Oppenheimer, Paul (1996). *Evil and the Demonic: A New Theory of Monstrous Behavior*. New York: New York University Press. ISBN 978-0-8147-6193-9.

Pautan luar
-----------

* (Inggeris) Demon di Catechism of the Catholic Church*:*
* (Inggeris) *Dictionary of the History of Ideas*: Diarkibkan 2005-03-30 di Wayback Machine Demonology
* (Inggeris) Profil William Bradshaw, demonolog Amerika Diarkibkan 2015-04-29 di Wayback Machine
**Kompleks Studio Merdeka** merupakan bangunan pejabat Finas. Ia telah dirasmikan oleh Mahathir Mohamad pada 1 Jun 1991, yang turut dihadiri oleh Tan Sri Abdul Samad Idris sebagai Pengerusi FINAS. Upacara perasmian Kompleks Studio Merdeka FINAS ini turut diadakan serentak dengan perasmian Festival Filem Malayu

Kompleks Studio Merdeka mula digunakan oleh Finas 19 Disember 1988, yang berpindah dari pejabat lamanya di Jalan Ampang. Kompleks ini turut memuatkan Studio Digital Mix Stage, iaitu studio bunyi yang mampu menghasilkan adunan audio dan bunyi dari tahap Dolby Digital 5.1 hingga 6.1.

Studio Digital Mix Stage merupakan studio tahap dunia dan dipantau dan disahkan melalui Pensijilan Wajib Ciri Studio Dolby ("Dolby® Studio Feature Requirements Certification"). Antara kemudahan yang ada yang ditawarkan di Studio Digital Mixstage ini adalah Mix Stage Studio, Audio Dubbing Room, Audio Sweeting Room, Foley dan Optical Sound Camera.

Rujukan
-------

 1. ↑  "PERASMIAN KOMPLEKS STUDIO MERDEKA FINAS DAN FESTIVAL FILEM MALAYSIA KE-9". Diarkibkan daripada yang asal pada 2019-01-07. Dicapai pada 2011-10-15.
2. ↑  Studio Digital Mix Stage: Studio Digital Mix Stage
3. ↑  Dolby® Studio Feature Requirements Certification

Pautan luar
-----------

* PERBADANAN KEMAJUAN FILEM NASIONAL MALAYSIA (FINAS) Diarkibkan 2011-11-29 di Wayback Machine
* [ Diarkibkan 2011-10-14 di Wayback Machine
**Genre muzik rock punk di Malaysia** dimulai dengan rakaman album dari The Pilgrims (nama asalnya Hijrah) pada 1992. Album berjudul "Perfume Garden" adalah ledakan awal muzik bercorak rock punk dalam peta muzik Malaysia.

Angkatan band lain yang membawa aliran yang sama tetapi dalam ruang legar muzik bawah tanah sebenarnya mula band-band awal seperti Karatz, Carburetor Dung, Subculture, The Bollock, Acid Rain, The expired, Splatters, A.C.A.B. dan lain-lain. Muzik punk juga merupakan pencetus awal kepada gerakan muzik yang digelar alternatif. Alternatif dengan nama yang berbeza-beza seperti collage rock/rock alternatif/post-punk dan indie rock merupakan revolusi muzik rock punk yang berakar umbi membentuk sub-genre yang pelbagai. pengiat alternatif di Malaysia juga tidak terlepas elak dari pengaruh punk dan rock n roll.Sub-genre alternatif seperti **Grunge,post-grunge,post-rock,indie pop,power pop,nu metal, hardcore punk,industrial,pop punk,emo, punk revival, ska dan surf merupakan sinambungan muzik rock punk yang divariasi.**

Rock punk di Malaysia tika ini mengalami beberapa peningkatan. Ada yang berjaya memasuki pasaran mainstream seperti **ABoi, The Pilgrims, Bunkface, The Official, A.C.A.B** dan juga Plague Of happiness. Ada di antara band-band ini masih aktif dan ada juga telah berkubur. Dalam sirkut underground dan indipendant, muzik rock punk berkembang pesat dalam peta muzik Malaysia.

Senarai artis yang pernah dan sedang giat
-----------------------------------------

1. Carburetor Dung
2. The Pilgrims
3. Subculture
4. The Splatters
5. No Survivors
6. A.R.T
7. Soulwound
8. ACAB
9. The Official
10. Marionexxe
11. Nuras
12. Bunkface
13. Berantakan
14. Half-Asleep
15. TriFOX (TFX)
16. Faulty Dress
17. Y2K
18. Aboi
19. Skin a.k.a Skinbasher
20. The Bollocks
21. Second Combat
22. The Grass
23. Inikah hidup
24. Spider
25. 199X
26. The Liberals
27. KU2
28. Dum Dum Tak
29. Steeltoe Solutions
30. Stubborn
31.
**Sekolah Menengah Kebangsaan Pengiran Omar II** atau nama ringkasnya *SMK Pengiran Omar II*, merupakan sebuah Sekolah menengah kebangsaan yang terletak di Peti Surat 292.

Pada 2009, Sekolah Menengah Kebangsaan Pengiran Omar II memiliki 473 pelajar lelaki dan 407 pelajar perempuan, menjadikan jumlah keseluruhan murid seramai 880 orang. Ia mempunyai seramai 49 orang guru.2009

Sejarah
-------

Sekolah Menengah Kebangsaan Pengiran Omar II terletak kira-kira enam kilometer dari Pekan Sipitang. Sekolah ini telah mula dibina pada tahun 2003 dan siap sepenuhnya pada tahun 2005. Pembinaan sekolah ini merupakan salah satu projek di bawah RMK-9 dengan perbelanjaan kira-kira 11 juta billion yang dipertanggungjawabkan kepada Jasamu Development Sdn. Bhd.

Sekolah Menengah Kebangsaan Pengiran Omar II merupakan sekolah menengah ketiga di Daerah Sipitang selain SMK Pengiran Omar dan SMK Padang Berampah. Pembinaan sekolah ini adalah bertujuan untuk menampung bilangan pelajar yang kian bertambah dari tahun ke tahun khususnya di Daerah Sipitang.

Pada tanggal 01 Ogos 2006, sekolah ini telah mula beroperasi dengan menempatkan lebih kurang 523 orang pelajar dari sekolah-sekolah menengah yang berdekatan. Pengetua sulung bagi sekolah ini ialah Encik Alim Muntu @ Alfred. Beliau dibantu oleh 23 orang guru dan 5 orang Anggota Kumpulan Sokongan. Pada awalnya, kelas-kelas yang dibuka ialah tingkatan satu, tingkatan dua dan tingkatan empat sahaja. Penempatan awal ini hanya menggunakan 16 buah kelas.

Pencapaian
----------

Alamat
------

Sekolah Menengah Kebangsaan Pengiran Omar II
Peti Surat 292
89857, Sipitang
Sabah, Malaysia
Telefon = 6087822068
Fax = 6087822037

Pautan luar
-----------

* Sekolah Menengah Kebangsaan Pengiran Omar II
**Sekolah Kebangsaan Raja Bahar** atau nama ringkasnya *SK Raja Bahar*, merupakan sebuah Sekolah kebangsaan yang terletak di Kota Jembal.

Pada 2024, Sekolah Kebangsaan Raja Bahar memiliki 306 pelajar lelaki dan 257 pelajar perempuan, menjadikan jumlah keseluruhan murid seramai 563 orang. Ia mempunyai seramai 50 orang guru termasuk dengan barisan pentadbir.2009

Sejarah
-------

Sekolah ini diasaskan oleh Yang Mulia Haji Nik Hassan b. Nik
Ibrahim pada 1 september 1960. Beliau membuat permohonan kepada Pejabat Pelajaran Kelantan supaya membuka sebuah kelas Bahasa Inggeris di Kedai Lalat.Pada Mulanya Sekolah ini dikenali sebagai Sekolah Rendah Kebangsaan Kedai Lalat.

Pada awal tahun 1961 Pejabat Pelajaran Kelantan telah meluluskan pembukaan kelas Bahasa Inggeris ini. Pada permulaan pembukaannya, seramai 80 orang murid yang belajar di sini. Sebelum ini, sekolah ini menumpang bengunan di beberapa buah sekolah seperti :

- Bangunan Sekolah Kebangsaan Kedai Lalat ( SK. Kota Jembal )

- Bangunan Sekolah Kebangsaan Mentuan.

- Bangunan Sekolah Menengah Kedai lalat ( SMK Raja Sakti )

Pada tahun 1983 pembinaan bangunaan sekolah ini telah diluluskan. 

Sejarah Perkhidmatan Guru Besar. 

1. Yusof b. Salleh (1983-1988)
2. Mohamad b. Salleh (1988-1991)
3. Sabariah bt Yusoff (Pemangku) (1991-1994)
4. Hj. Awang b. Mohamad (1994-1996)
5. Anuar b. Mat Adam (1996-1999)
6. Mohamad b. Ali (1999-2006)
7. Hjh Nik Sukar Shahrany bt. Nik Yusoff (2006-2013)
8. Hjh Hasnah bt. Mohamed (2013-2016)
9. Rosnan bin Mohamad (2016-01.03.2019)
10. En. Mohd Saufi bin Abdullah ( 2019 - 2021 )
11. Pn. Zanoriah binti Ismail ( 2021 - 2022 )
12. En. Abdel Hakim bin Anuar ( 2022 - sekarang )

Pencapaian
----------

Banyak pencapaian yang telah diperolehi oleh sekolah ini contohnya:

1. Anugerah penggunaan Persekitaran Pembelajaran Maya (frog vle) terbaik tahun 2015 peringkat negeri Kelantan untuk sekolah rendah.
2. Pada Tahun 2018 telah menerima Anugerah Hour Or Code Peringkat Kebangsaan dan tempat Pertama Media Sosial Hour Of Code Kebangsaan.

Alamat
------

Sekolah Kebangsaan Raja Bahar
Kota Jembal
16150, Kota Bharu
Kelantan,  Malaysia
Telefon = 6097652258
Fax = 6097666055

Pautan luar
-----------

*
**Tunku Abdul Jalil Iskandar ibni Sultan Ibrahim Ismail** (5 Julai 1990 - 5 Disember 2015) merupakan anakanda keempat baginda dan putera ketiga kepada Sultan Johor, Sultan Ibrahim dan Permaisuri Johor, Raja Zarith Sofiah. Beliau merupakan Tunku Laksamana Johor dan juga adinda kepada Tunku Mahkota Johor Tunku Ismail Idris.

Biografi
--------

### Kehidupan awal

Almarhum Tunku Abdul Jalil telah diputerakan pada 5 Julai 1990. Almarhum telah menerima pendidikan awal di Sekolah Sri Utama Johor Bahru sebelum melanjutkan pelajaran di Sekolah Antarabangsa Yayasan Pendidikan Johor Zaikarim, Johor Bahru.

### Tunku Laksamana Johor

Tunku Abdul Jalil Iskandar dilantik menjadi Tunku Laksamana Johor pada tarikh 22 November 2012.

Darjah Kebesaran
----------------

* Darjah Kerabat Johor Yang Amat Dihormati Pangkat Pertama (DK I, 22 November 2012)
* Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ, 15 Mac 2015)

Akhir hayat dan kemangkatan
---------------------------

Almarhum Tunku Abdul Jalil dikhabarkan telah bertarung dengan penyakit kanser hatinya yang berada pada tahap empat sejak Ogos 2014. Ketika kemangkatan almarhum, seluruh kaum kerabat Diraja Johor berada di sisi almarhum. Almarhum mangkat pada jam 7.11 malam di Hospital Sultanah Aminah ketika berusia 25 tahun. Pengumuman berkenaan kemangkatan almarhum telah dibuat oleh Pengerusi Majlis Jumaah DiRaja, Datuk Abdul Rahim Ramli.

Istiadat pemakaman
------------------

Almarhum telah dimandi dan dikafankan pada 6 Disember 2015 bermula sekitar jam 7 pagi. Keranda jenazah Almarhum kemudiannya diletakkan di tengah-tengah Bilik Singgahsana Istana Besar. Keranda baginda dilitupi bendera Jalur Gemilang dengan topi polis dan pedang di atasnya. Pada jam 9:00 pagi sehingga jam 11:30 pagi, rakyat jelata diberi peluang untuk memberikan penghormatan terakhir kepada Almarhum. Pada jam 11:30 pagi sehingga 12:30 tengah hari pula, orang kenamaan diberikan peluang untuk memberikan penghormatan terakhir mereka. 

Jenazah Almarhum telah selamat dimakamkan sekitar jam 2:40 petang selepas diarak menggunakan Pedati Diraja dari Istana Besar Johor Bahru. Sultan Johor, Sultan Ibrahim, Tunku Mahkota Johor, Tunku Ismail Sultan Ibrahim dan Tunku Temenggong Johor, Tunku Idris Sultan Ibrahim turut mengiringi jenazah Almarhum di atas pedati yang ditarik 10 askar Timbalan Setia Negeri (TSN) sehingga ke Makam Mahmoodiah sejauh tiga kilometer. Bacaan talkin telah disempurnakan oleh Penasihat Majlis Agama Islam Negeri Johor (MAINJ), Datuk Nooh Gadut.

Nota
----





1. ↑  Johor prince Tunku Jalil dies at 25 after battling liver cancer, Straits Times, 05/12/2015
2. ↑  "Lima anakanda Sultan Johor terima darjah kebesaran negeri Johor". *Sinar Harian*. 22 November 2012. Diarkibkan daripada yang asal pada 2018-11-04. Dicapai pada 8 April 2018.
3. ↑  Tunku Laksamana Johor Mangkat, Berita Harian, 07/12/2015
4. ↑  Johor prince, Tunku Jalil dies, MalayMail Online, 05/12/2015
5. ↑  Suasana pilu selubungi penghormatan terakhir jenazah, Berita Harian, 06/12/2015
6. ↑  Jenazah Tunku Jalil selamat dimakamkan, Berita Harian, 06/12/2015
**Bunga Padi Berdaun Lalang** merupakan sebuah filem Melayu yang diterbitkan di Malaysia pada 1975. Filem Bunga Padi Berdaun Lalang diterbitkan dalam bentuk filem warna.

Filem Bunga Padi Berdaun Lalang mula ditayangkan pada 1975 di pawagam seluruh negara. Menampilkan Hussein Abu Hassan, Mahyon Ismail dan ramai lagi.

Pengarah
--------

Filem Bunga Padi Berdaun Lalang diarah oleh pengarah Hussein Abu Hassan pada 1975.

Ringkasan
---------

Amir ditugaskan bagi memperkenalkan jentere pembajak baru keluaran syarikatnya kepada penduduk sebuah kampung. Jentera pembajak itu jauh lebih ekonomik. Ini menimbulkan kemarahan seoarang saudagar beras iaitu Pak Ali yang lama menjalankan perkhidmatan sewaan pembajak kepada petani kawasan tersebut. Dengan itu Pak Ali mengarahkan orang-orangnya yang diketuai Sudin untuk memukul pegawai muda itu. Amir telah diselamatkan oleh seorang penduduk disitu bernama Hamdan. Hamdan tinggal bersama adiknya Hamidah sejak dari kecil setelah kematian orang tua mereka. Amir kemudian mengahwini Hamidah dan ini membuatkan Sudin bertambah marah. Sudin diusir dari kampung itu oleh Tok Penghulu lalu dia berhijrah ke Kuala Lumpur. Amir juga kembali ke Kuala Lumpur bersama isterinya setelah tugasnya selesai. Di Kuala Lumpur, Sudin menemui Karim Silat, ketua samseng yang juga ada hubungan dengan Pak Ali. Sudin membuat satu rancangan supaya Hamidah difitnah.

Pelakon
-------

* Hussein Abu Hassan sebagai Amir
* Mahyon Ismail sebagai Hamidah
* Tamam Idris sebagai Pak Ali
* S.Zamila
* Razali Buyong sebagai Sudin
* Idris Hashim sebagai Tok Penghulu
* Karim Latiff sebagai Karim Silat
* Faizal Hussein
* Fairuz Hussein
* Fadila Hussien

Penyanyi
--------

* Salamiah Hassan

Pencapaian
----------

1.

Lihat juga
----------

* Filem Malaysia tahun 1975

Pautan luar
-----------

* *Bunga Padi Berdaun Lalang Diarkibkan 2011-05-28 di Wayback Machine* di Sinema Malaysia
* *Bunga Padi Berdaun Lalang* di Filem Kita
**Khatijah Abu Hassan** merupakan seorang pelakon dan penerbit filem di Malaysia.

Beliau adalah antara pemegang watak utama dalam drama bersiri Opah yang diterbitkan pada 1982 oleh Radio Televisyen Malaysia. Beliau melakonkan watak Jenab, kakak kepada Osman lakonan Razali Buyong dalam drama itu.

Khatijah yang berasal dari Singapura mempunyai sebuah syarikat iaitu Mega Wajasinar Sdn. Bhd dan menjadi produser kepada filem Bilut yang menampilkan pelakon terkenal Filipina, Jericho Rosales. Kerjaya sebagai penerbit sebenarnya sudah dimulakan oleh Khatijah sejak 1990. 

Pada 1990 Khatijah bergerak di atas nama syarikat Channel Nine Sdn. Bhd. Semuanya bermula sejak beliau bercerai dengan bekas suaminya, pelakon Aziz Singah pada 25 Julai 1990. Perkahwinannya dengan Aziz pada 28 Oktober 1967 itu dikurniakan tiga orang anak iaitu Muhamad Rizal, Bob Singah dan Muhamad Ruzaley. Semasa di Singapura, beliau sudah aktif berlakon dengan kumpulan Teater Sembawang. Sebagai ahli teater, dia berkemampuan menari dan menyanyi.

Pada 1971, beliau mula bekerja di RTM hingga 1985 sebagai pengalih suara. Bermula dari RTM juga dia berjinak dengan drama televisyen. Antara drama yang pernah dilakonkannya ialah Atap Genting Atap Rumbia dan Kau Yang Amat Ku Sayang yang melayakkannya dicalonkan untuk kategori Pelakon Wanita Terbaik pada Anugerah Seri Angkasa.

Rujukan
-------

1. ↑  "Pelakon Opah kini penerbit filem". Diarkibkan daripada yang asal pada 2018-05-20. Dicapai pada 2018-05-19.

Pautan luar
-----------

* Khatijah Abu Hassan di Pangkalan Data Filem Internet (IMDb)
* Sumber - Utusan Malaysia, 16 Mac 2006
* Khatijah Abu Hassan di Facebook
**Sekolah Menengah Kebangsaan Petagas** atau **SMK Petagas** adalah salah sebuah sekolah yang terdapat di Kampung Tengah Padang di daerah Putatan, Sabah.

Sejarah
-------

SMK Petagas mula dibina pada tahun 2018 bagi menampung jumlah pelajar di Putatan yang agak ramai. Sekolah-sekolah menengah yang sedia ada di bandar ini (SMK Putatan, SMK Limbanak dan SMK Tansau) tidak mampu menghadapi masalah tersebut. Pada 3 oktober 2022, bertempat di bilik mesyuarat SMK Petagas, tepat jam 2.30 berlangsung majlis yang cukup bersejarah. Penyerahan bangunan baharu SMK Petagas oleh kontraktor bertanggungjawab, FORDECO Construction Sdn Bhd kepada KPM, JPN, PPD dan sekolah. Majlis disempurnakan oleh Datuk Masyati binti Abang Ibrahim, Setiausaha Bahagian, Bahagian Pembangunan Kementerian Pendidikan Malaysia. SMK Petagas Mengandungi 36 Bilik Darjah dan 16 unit Kuarters Rumah Guru. Sekolah ini diterajui oleh pemangku pengurusan sekolah, dianggotai oleh En. Suhaibul bin Kassim (Pengetua) Pn. Rose Mary Fabian @ Nur Syuhada Abdullah (Penolong Kanan Pentadbiran), Pn. Fauziah Binti Mahrop (Penolong Kanan Hal Ehwal Murid), dan En. Binidi Gumisi @ Fredoline Rayner (Penolong Kanan KoKurikkulum) .Seramai 20 orang Guru Akademik dan diikuti oleh 4 orang anggota kumpulan pelaksana yang membantu dalam pengurusan pentadbiran sekolah. Pada tarikh 27 oktober 2022 sekolah mula beroperasi seramai 303 orang murid, 289 murid perdana dan 14 murid ppki telah mendaftar pertama kali ketika pembukaan sekolah ini. 9 Januari 2023, tarikh yang bermakna kerana ini mengadakan sambutan Pengetua Baharu pertama sejak pembukaannya yang di adakan di Dewan Smk Petagas.

Alamat
------

Sekolah Menengah Kebangsaan Petagas
Kampung Tengah Padang
88200 Penampang
Sabah, Malaysia
Telefon = 088-761211
Fax =

Rujukan
-------

Pautan luar
-----------
Bagi album debut mereka, lihat *Slipknot* (album).

**Slipknot** ialah sebuah kugiran heavy metal dari Des Moines, Iowa yang ditubuhkan pada bulan September 1995. Kugiran mereka diasaskan oleh pemain perkusi Shawn Crahan dan pemain bes Paul Gray. Setelah beberapa kali berganti ahlinya, mereka memiliki ahli tetap sejak 1999, iaitu Sid Wilson, Joey Jordison, Paul Gray, Chris Fehn, Jim Root, Craig Jones, Shawn "Clown" Crahan, Mick Thomson, dan Corey Taylor.

Namun begitu, pemain bass Paul Gray meninggal dunia pada 24 Mei 2010 akibat pengambilan bahan berlebihan dan digantikan oleh mantan gitaris Donnie Steele dari 2011 hingga 2014. Joey Jordison pula keluar daripada kugiran pada 12 Desember 2013 tanpa alasan yang jelas diikuti dengan Donnie Steele semasa sesi rakaman album kelima, *The Gray Chapter*. Pada Mac 2019, Chris Fehn pula keluar daripada kugiran.

Slipknot terkenal dengan karya yang menarik perhatian, gaya musik yang agresif dan pertunjukan langsung yang bertenaga. Band ini dengan cepat menjadi terkenal setelah merilis album *Iowa*. Sepanjang kewujudannya, Slipknot telah melancarkan enam buah album, dua album langsung, sebuah album kompilasi, dan lima DVD langsung. Band ini telah menjual kira-kira 30 juta rakaman di seluruh dunia.

Band ini pernah memenangi Anugerah Grammy bagi kategori Pertunjukan Metal Terbaik bagi lagu *Before I Forget* pada 2006.

Ahli
----

### Ahli terkini

* Sidney George Wilson - *turntable* (1998 - sekarang)
* James Donald Root - gitar utama (1999 - sekarang)
* Craig "133" Jones - sampel, media, papan nada (1996 - sekarang)
* Michael Shawn Crahan - perkusi, vokal sampingan (1995 - sekarang)
* Mick Thompson - gitar irama (1996 - sekarang)
* Corey Taylor - vokal utama (1997 - sekarang)

### Ahli jelajah

* Jay Weinberg - dram (2014 - sekarang)
* Alessandro Venturella - bass (2014 - sekarang)
* Tortilla Man - perkusi (2019 - sekarang)

### Bekas ahli

* Anders Colsefni - vokal utama, *growl*, perkusi (1995 - 1997)
* Donnie Steele - gitar irama (1995 - 1996); bass (2011 - 2014)
* Joshua "Gnar" Brainard - gitar utama, vokal sampingan (1995 - 1999)
* Paul Gray - bass, vokal sampingan (1995 - 2010)
* Greg "Cuddles" Welts - perkusi (1997 - 1998)
* Brandon Darner - perkusi (1998)
* Joey Jordison - dram (1995 - 2013)
* Christopher Michael Fehn - perkusi (1998 - 2019)

### Garis masa

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Slipknot*** |

|  |  |
| --- | --- |
|  | Wikiquote mempunyai koleksi petikan mengenai: ***Slipknot*** |

* (Inggeris) Laman rasmi
**Datuk Hajah Norshida binti Haji Ibrahim** adalah Ahli Dewan Undangan Negeri Johor kawasan N01 Buloh Kasap, Segamat, Johor 2013-2018.
 Bapanya, Allahyarham Ibrahim Daud, iaitu bekas Penghulu Labis dan Adun Tenang dari 1999 hingga 2004.
Norshida Ibrahim juga pernah dilantik sebagai Pengerusi Jom Baca Negeri Johor pada tahun 2013-2018.

Norshida Ibrahim ketika ini adalah Ketua Wanita UMNO Bahagian Segamat dan telah dilantik menjadi Ketua Penerangan Wanita UMNO Malaysia oleh YB Dato' Dr Noraini Ahmad Ketua Wanita UMNO Malaysia pada bulan November 2019. 

Beliau juga telah dilantik sebagai Pegawai Tugas-Tugas Khas kepada YB Dato Seri Dr Adham Baba, Menteri Kesihatan Malaysia pada bulan Mac 2020.

Beliau juga pernah menyandang jawatan Ketua Pergerakan Puteri UMNO Negeri Johor pada tahun 2010-2013.

Norshida Ibrahim menjadi Ketua Pergerakan Puteri UMNO Bahagian Segamat sejak 2004-2013.

Anugerah
--------

* Melaka :
	+ Darjah Mulia Seri Melaka (DMSM) - **Datuk** (2020)

Rujukan
-------

1. ↑  Ahli Dewan Negeri Johor (ADUN) Buloh Kasap, Norshida Ibrahim
2. ↑  Tok Ai, Norshida sambung legasi bapa

Pautan luar
-----------

* NORSHIDA Ibrahim (kiri) melawat dua beradik Jamiah Athmin (kanan) dan Samiha di Kampung Paya Lang, B
***Sahabat Sejati*** merupakan album muzik pertama karya LAKI diterbitkan sejak pada 8 Jun 2016. Lagu utama yang telah dikeluarkan dalam album ini ialah "Jangan Marah". Single pertama dalam album ini ialah single baharu bertajuk "Jangan Marah" yang merupakan karya pertamanya. Dalam memasarkan album ini, LAKI bekerjasama dengan labelnya dan Quick Chicken untuk mengedarkan album tersebut dan album ini hanya dijual di kedai Quick Chicken di seluruh Indonesia.

Senarai lagu
------------

1. Jangan Marah
2. Indah Pada Waktunya
3. Kata Nenek
4. Masa Lalu
5. Sahabat Sejati
6. Wanita Ku

Catatan
-------

Dilarang keras merekam, memperbanyak, dan menyebarkan lagu-lagu isi rekaman CD ini dalam bentuk apapun tanpa seizin tertulis dari: **PT. Graha Prima Swara** (**Indonesia**).
  

Edaran 1: **Suria Records Sdn Bhd**/**Suwah Enterprise (M) Sdn Bhd** (46508M)
  

42-A, Jalan Kaskas 2, Taman Cheras, 56100 Kuala Lumpur, Malaysia.
  

Tel: +603 91306611, Fax: +603 91316414.
  

Edaran 2: **Universal Music Sdn Bhd** (51112-M)
  

Lot 02-7, 7th Floor, Menara Symphony, No. 5 Jalan Professor Khoo Kay Kim, Seksyen 13, 46200 Petaling Jaya, Selangor Darul Ehsan, Malaysia.
  

Cetakan: **ASP Graphic** (002927367-H) 24, Jalan 8/155, Taman Industri Bukit OUG 58200 Kuala Lumpur.



|  |  |
| --- | --- |
| Ikon tunas | Rencana berkenaan album Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi organ perkumuhan, lihat ginjal.

**Geli-geli**, **gegeli**, **segeli**, **bekil** atau **nyambing** (*Lasia spinosa*) ialah spesies tumbuhan herba dalam keluarga talas-talasan, Araceae. Ia tumbuh di kawasan tropika dan subtropika bertanah lembap. Tumbuhan ini tempatan dari benua kecil India, China Selatan dan Tengah, Taiwan, Indochina, Tanah Melayu, Borneo, Sumatera, Jawa, dan New Guinea. Tumbuhan ini turut dipanggil **gali-gali**, **keladi gegeli** dan **keladi keris**.

Pucuk mudanya boleh dibuat ulam dengan cara direbus dan dicecahkan bersama sambal belacan, budu, cencaluk atau cecahan yang lain. Rasanya lemak, seakan-akan asparagus. Ia perlu direbus sehingga masak dahulu sebelum dimakan untuk menghilangkan toksik dan tidak boleh dimakan mentah.

Ciri-ciri botani
----------------

Lukisan botani geli-geli.
Ia ialah tumbuhan renek kecil setinggi 50–75 cm (20–30 in). Batangnya lembut, pendek, dan didakap oleh tangkai daun yang panjang dan berduri kecil. Daunnya tunggal, bertangkai panjang, tercarik ke dalam dan membentuk 4-8 pasang cuping yang tirus serta panjang. Cuping paling bawah melentok ke bawah. Tangkai daun dan urat di permukaan bawah daun berduri keras.

Bunga-bunga pokok ini kecil dan muncul berjambak pada pangkal pokok. Seludang bunganya berwarna hijau di luar dan ungu keperangan di sebelah dalam. Buahnya pula berwarna hijau, tersusun rapat pada jambak buah.

Khasiat
-------

Daun geli-geli mengandungi air, karbohidrat, serat, alkaloid, mineral, musilaj, protein, kalsium, kalium, zink, ferum dan vitamin.[*perlu rujukan*]

Ia dikatakan dapat merawat sakit perut, sembelit, buasir, gout, sakit buah pinggang, air perut tidak lawas dan rawatan selepas bersalin.

Rujukan
-------

1. 1 2 3 4  "*Lasia spinosa*". *World Checklist of Selected Plant Families*. Taman Botani Diraja, Kew. Dicapai pada 2023-01-02.
2. ↑  "geli-geli". *Kamus Dewan* (ed. ke-4). Dewan Bahasa dan Pustaka Malaysia. 2017.
3. ↑  "nyambing". *Kamus Dewan* (ed. ke-4). Dewan Bahasa dan Pustaka Malaysia. 2017.
4. 1 2  Azman Sulong (2 Julai 2018). "Pokok geli-geli".
5. ↑  *Lasia spinosa*. Malaysia Biodiversity Information System (MyBIS). Dicapai melalui. [Didapatkan kembali 02 Januari 2023].
6. ↑  Mohd Norfaizal Ghazalli; Masrom Hasran; Salmaniza Salleh; Erny Sabrina Mohd Noor. "*Lasia spinosa* : keladi unik berkhasiat tinggi". *AGROMEDIA*. Pusat Penyelidikan Sumber Strategik, Ibu Pejabat MARDI Serdang. Dicapai pada 2023-01-02.
7. ↑  Lasia spinosa

Pautan luar
-----------
**Ahmad Marbawi** atau nama sebenarnya **Ahmad Merbawi Yaman Husin** (16 November 1938 – 28 Ogos 2004) meninggalkan sejarah yang tidak mungkin terpadam dalam sejarah seni. Memang seniman yang mempunyai lima cahaya mata ini tidak pernah mendapat gelaran terhebat, namun beliau memberi warna kepada dunia seni dengan semangat juang yang tinggi. Perjuangannya bukan sekadar dalam bidang seni malah aktif dalam politik sehingga pernah menjadi wakil peribadi kepada Ahli Parlimen Titiwangsa, Datuk Dr. Suleiman Mohamed bagi Zon Datuk Keramat.

Peribadi
--------

Seniman kelahiran Kampung Lubuk Merbau, Kuala Kangsar, Perak ini meninggalkan kenangan indah perkahwinan dengan isteri tercinta, Jaharah Sohor. Begitu juga kasih sayang terhadap putera puterinya Marliza, Marina, Marhaida, Marwizam dan Allahyarham Mohd Hussein.

Lakonan
-------

Bekas tentera British di Singapura pada 1955 hingga 1957 ini mula aktif dalam dunia drama dan filem pada tahun 1964 selepas menjadi buruh di Majlis Bandaran Ipoh dan guru sementara pada pertengahan 50-an. Allahyarham pernah muncul dalam beberapa filem termasuklah Ranjau Sepanjang Jalan (1983), Dendam Dari Pusara (1983), Cikgu Sayang (1983), Ke Medan Jaya (1983), Puteri (1987), Memori (1991), Badai Mantera (1996) dan Raja Melewar (1998).

Drama yang menampilkan beliau sebagai pelakon termasuklah Tok Perak, Salem dan Afsan, Tangan, Kaduk, Wali dan Tonel Badut, Raja Laksamana Bentan dan Niat Si Ayah.

Politik
-------

Di dalam politik Allahyarham pernah menjawat beberapa jawatan sejak 1974 termasuklah setiausaha, cawangan (10 tahun) dan Pengerusi Tetap UMNO Bahagian Titiwangsa dan Ketua UMNO Cawangan Pasar Datuk Keramat. Pada 1990-1991 pernah menjadi Setiausaha Kerja UMNO Bahagian Titiwangsa dan Timbalan Pengerusi Tetap UMNO Bahagian Titiwangsa (1993).

Seniman ini juga aktif dalam Persatuan Seniman Malaysia (Seniman) dan pernah menjadi penolong setiausaha (1993). Allahyarham dikurniakan Pingat Jasa Kebaktian (PJK) pada 1993 dan PPM pada 1967.